-mavzu: Internetda xavfsizlik feyklar, firibgarlar, roller

|
-mavzu: Internetda xavfsizlik feyklar, firibgarlar, roller
|
bet | 15/50 | Sana | 04.10.2024 | Hajmi | 9,33 Mb. | | #273422 |
Bog'liq 7-Sinf soati ish reja va konspekti 2024 -2025-yil10-mavzu: Internetda xavfsizlik feyklar, firibgarlar, roller
I. Kirish:
Sinf soati mashg’ulotning maqsadi: O’quvchilarning internet haqidagi bilimlarini oshirish, ularga internetdan oqilona foydalanish haqida tushunchalar berish.
Axborotlar bilan ishlash kompetensiyasi — media manbalardan zarur ma’lumotlarni izlab topa olishni, saralashni, qayta ishlashni, saqlashni, ulardan samarali foydalana olishni, ularning xavfsizligini ta’minlashni, media madaniyatga ega bo’lish layoqatlarini shakllantirish.
O’zini-o’zi rivojlantirish kompetensiyasi — doimiy ravishda o’z-o’zini jismoniy, ma’naviy, ruhiy, intellektual va kreativ rivojlantirish, kamolotga intilish, hayoti davomida mustaqil o’qib-o’rganish, kognitivlik ko’nikmalarini va hayotiy tajribani mustaqil ravishda muntazam oshirib borish, o’z xatti-harakatini muqobil baholash va mustaqil qaror qabul qila olish ko’nikmalarini egallash.
Mashg’ulot turi: yangi bilim beruvchi, bilimlarni mustahkamlovchi, amaliy, nazariy, aralash, noan’aviy, ananaviy.
Mashg’ulot uslubi: tushuntirish, suhbat, tezkor savol – javob, amaliy mustaqil ishlar bajarish, munozara, muammoli topshiriq, ko’rgazmali va boshqalar.
Mashg’ulot metodi: guruhlarda ishlash, “kim epchil-u, kim chaqqon”, “ko’rsam tezroq o’rganaman”, “muammo va yechim” shu kabi metodlar.
Mashg’ulot jihozi: mavzuga oid rasm, ko’rgazmalar va tarqatma materiallar, o’quv qurollari, elekron materiallar.
Mashg’ulotning borishi:
Tashkiliy qism: a) Salomlashish. b) Davomatni aniqlash.
Uyga vazifani so’rash: a) Savol – javob o’tkazish. b) Topshiriqlarni tekshirish.
II. Asosiy qism:
O’qituvchi:
Internet tarmog’i inson hayotining uzviy qismiga aylanib bo’ldi. Biz ijtimoiy tarmoqlarda muloqot qilamiz, onlayn xaridlarni amalga oshiramiz, bank xizmatlaridan foydalanamiz. Biz haqimizdagi ma’lumotlar internetda aylanib yuradi. Afsuski, niyati nopok kimsalar ulardan o’z maqsadida foydalanishi, ma’naviy va moddiy zarar yetkazishi mumkin. Ammo oddiy choralar orqali ma’lumotlarimizni to’g’ri himoya qila olsak, ular shum niyatiga yeta olmaydi.
Bugungi kunda internetda xavfsiz ishlashga quyidagi asosiy xavf va tahdidlar sabab boʻlmoqda:
a) maʼlumotlarning, shu jumladan maxfiy maʼlumotlarning tarqalishi;
b) xakerlik hujumlari natijasida odamlar, korporatsiyalar va butun mamlakatlar har yili jabr koʻradi, milliardlab mablagʻlari, baʼzan esa hayotdan ham mahrum boʻladilar;
c) qonun, xavfsizlik va inson huquqlari nuqtayi nazaridan qabul qilinishi mumkin boʻlmagan tarkibni oʻz ichiga olgan manbalarga maʼlum tarmoqlardan foydalangan holda kirish (masalan, ““darknet” ” (“qorongʻu veb”) - “chuqur Internet” ning bir qismi ( "(“deepweb”)»;
d) yoshlarni oʻz joniga qasd qilish, diniy, terroristik va boshqa tarmoq jamoalariga jalb qilishga urinishlar va boshqalar.
Bularning barchasiga qanday qarshi turish, kibermakonga tahdidlarning kirib kelishining qanday qilib oldini olish kerak?
Bugungi kunda maʼlumotlaringizni himoya qilish, ijtimoiy tarmoqlarda xavfsiz muloqotni taʼminlash va kiberfazoda ishlash usullarini taklif qiluvchi koʻplab Internet saytlari mavjud. Quyida tavsiya etiladigan bir nechta oddiy muhim qoidalar xavf va tahdidlarni sezilarli darajada kamaytiradi.
|
| |